  Виталий Пронин Балезино ёросысь Верх-Люкысь нылпи садысь пиналъёс ӝыны ар пала кынмыса улӥзы — табере отысь кивалтӥсьёсты кыл кутон улэ кыскыны быгатозы. Верх-Люк нылпи садын туэ кезьыт вал Туспуктэм: vk.com/onf_izhevsk«Калык фронтлэн» ёзчиосыз, нылпи садэ вуылыса, тодӥзы: отын кезьытъёс дыръя +10 градус котырын гинэ возиськылӥз. Юрт пуктэмын 1980-тӥ арын, шунтӥське элекроен гинэ. Садэ 16 нылъёс но пиос ветло, туж ӵем висьыло. Та нуналъёсы югдурез эскерон борды басьтӥськизы следовательёс но. Соос озьы ик вуылӥзы нылпи садэ, вераськизы анай-атайёсын. Ӝутэмын уголовной уж. Ёросысь дышетонъя управление дэмлаз ни нылпи садэз школа борды выжтыны. Элина Кумачёва  